《试院即事呈诸公》
宋代·邓忠臣

俊游常恨邈山河，邂逅文闱喜屡过。
朱簿分明俱鼎立，墨图伻位看星罗。
人开户牖还相近，朝进英材信可歌。
双钥重关非不密，只应无奈梦魂何。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。